# Ep

### Iz Wikipedije, proste enciklopedije

Ép je ohlapno določena pesniška oblika, ki v zvezni pripovedi govori o življenju in delu junakov, mitoloških oseb ali skupin oseb. Sestavljen je iz večih dogodkov, nastopajo glavna in stranske osebe. Napisan je v verzih, najbolj je značilen za staroveško in srednjeveško književnost. Ep je imel pomembne verske, moralne in nacionalne vloge, v začetku je nadomeščal zgodovinopisje. Grški epi predstavljajo zmes zgodovine in mitologije, tako da se skozenj prikazuje celoten svet takratnih časov. Pri Grkih in Rimljanih je bila zanj značilna uporaba heksametra, pozneje tudi druge oblike junaškega verza. Verzni ritem se pri heksametru ni ustvarjal z menjavanjem naglašenih in nenaglašenih zlogov, ampak dolgih in kratkih, kar je posebnost grškega jezika. Različni tipi (junaški, verski, zgodovinski) zajemajo snov iz mitologije, verstva, zgodovine. Junaki so postavljeni v pomembno mitično ali zgodovinsko dogajanje, njihova zasebnost je podrejena usodi skupnosti.

Pogosto navajani zgledi epov so Iliada, Odiseja, Eneida ter Niebelunška pesem na Zahodu in Mahabharata, Ramajana in Šahnama na Vzhodu. Ep bi pri Slovencih lahko nastal v srednjem veku ali v 16. stoletju, ker pa v tem času nismo imeli niti lastnega plemstva niti razvite pisane književnosti, do epa ni prišlo. Epu se je najbolj približal France Prešeren z delom Krst pri Savici, vendar predvsem v uvodu, medtem ko je preostali del bolj podoben romantični povesti v verzih.

## [uredi] Najbolj znani epi

- junaški: Ep o Gilgamešu, Mahabharata, Ramajama, Šah-name, Manas, Iliada, Odiseja, Eneida, Beowulf, Pesem o Nibelungih, Kalevala, Edda
- viteški: Pesem o Rolandu, Pesem o Cidu, Besneči Roland, Vitez v tigrovi koži
- zgodovinski: Luzijada (tudi Luzitanci), Osvobojeni Jeruzalem, Pesem o Igorjevem pohodu, Osman, Gorski venec, Smrt Smail age Čengića, Poslednji Celjan
- verski: Božanska komedija, Izgubljeni raj, Mesija
- komični/satirični: Romanje grofiča Harolda, Don Juan
- idilični: Herman in Doroteja, Gospod Tadej, Zlatorog
- živalski: Lisica Zvitorepka

## [uredi] Zunanje povezave

Ep je tudi
v Wikislovarju, prostem slovarju.

  Ta članek o književnosti je škrbina. Slovenski Wikipediji lahko pomagate tako, da ga dopolnite z vsebino.

Vzpostavljeno iz »http://sl.wikipedia.org../../../e/p/_/Ep.html«

Kategorije: Književne škrbine | Književnost | Epi

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- Български
- Dansk
- Deutsch
- Ελληνικά
- English
- Esperanto
- Español
- Français
- עברית
- Bahasa Indonesia
- Ido
- 日本語
- Latviešu
- Nederlands
- Polski
- Slovenčina
- Српски / Srpski
- 中文